Dad badan oo odayaal, culumo, iyo wax-garad kalaba leh wali geeri iyo nolol meel ay geysay lama yaqaan, kuwo kale ilaa xilligii ninkii Xelye Salaase ahaa uu dalkaas xukumiyay Alanbaqo ay ku rideen baa lagu sugayaa walina way ku wadaan……Sir-Doonkoodii ilaa iyo maanta Soomaaliya gudaheeda wuxuu ku laayaa wax-gardkii ummadda, odayaashii, iyo qof kasta oo wax ku ool u ahaa jiritaanka ummadda, waa garashada Itoobiya aan ku naqiin, wax aanan ka filayn ma ahayn, laakiin markii ay yiraahdeen dowlad casri ah baan dhisnay, gobollada dalka oo dhan oo uu ku jiro is maamulka Soomaalida waxaan u oggolaanay inay noqdaan gobolo iyaga is maamula, dalka waa federal, gobolna ma maamulayo gobol kale, waxaa dad badan rumaysnaayeen in Itoobiya ay bedeshay siyaasaddii ay gumeystaha la wadaagtay, laakiin waxaa wax kasta cadeeyay siyaasadda ay guud ahaan kula dhaqantay dadka Soomaaliyeed walina ay kula dhaqmayso!
